Sale of Part of a House
Material: papyrus
Place: Oxyrhynchites
Categories: Vertrag
Kauf
Haus
[Αὐρ]ηλίῳ Σαραπίωνι τῷ καὶ Ἀμμωνίῳ ἱ[ε]ρεῖ ἀρχιδικαστῇ 
[καὶ π]ρὸς τῇ ἐπιμελείᾳ τῶν χρηματιστῶν καὶ τῶν ἄλλων κριτηρίων 
[πα]ρὰ Αὐρηλίου Σαραπίωνος Θέωνος τοῦ Διογένους μη
[τρ]ὸς Σαραποῦτος ἀπʼ Ὀξυρύγχων πόλ[ε]ως καὶ παρὰ Αὐ
[ρηλί]ων Μώρου Σαρᾶτος μητρὸς Σισόιτος καὶ Πενιέρακος 
....ατου μητρὸς Τααρθώνιος ἀμφοτέρων ἀπὸ τῆς αὐ
[τῆς] πόλεως, τῆς δὲ Πενιέρακ[ο]ς χωρ[ὶ]ς κυρίου χρημα
[τιζο]ύσης κατὰ τὰ Ῥωμαίων ἔθη τέκ[ν]ων δικαίῳ. 
[συγ]χωροῦσι ὅ τε Μῶρος καὶ ἡ Πενιέ[ρ]αξ πεπρακέναι 
[τῷ Σ]αραπίωνι ἀπὸ τοῦ νῦν ἰς τὸν ἀεὶ χρόνον τὸ ὑ
[πάρ]χον αὐτοῖς ἐν τῇ αὐτῇ [πό]λει ἐπʼ ἀμφόδου δρόμου 
[Θο]ήριδος ἥμισυ μέρος ο[ἰ]κειδίου καὶ χρηστηρίων 
[πάν]των καὶ ἰσόδων κ[αὶ] ἐξόδων, οὗ ὅλου γείτονες 
[νότ]ου [Σα]ρᾶτος, βορρᾶ τ[οῦ] ὠνουμένου καὶ τοῦ [ἀ]δελ
[φο]ῦ αὐτοῦ, ἀπηλιώτου [πρό]τερον Ἥρωνος καὶ μετό
[χ]ων, λιβὸς δημοσία ῥύμη. τὰς δὲ συμπεφωνημέ
[να]ς ὑπὲρ τειμῆς τοῦ αὐτοῦ ἡμίσους μέρους τοῦ οἰ
[κι]δίου καὶ χρηστηρίων πάντων ἀργυρίου 
[Σε]βαστοῦ νομίσματος δραχμὰς ἑκατὸν ἑξήκον
[τα]  αὐτόθι ἀπέσχεν ὅ τε Μῶρος καὶ ἡ Πενιέραξ 
[π]αρὰ τοῦ ὠνουμένου διὰ χειρὸς ἐκ πλήρους. 
[κρ]ατεῖν οὖν καὶ κυριεύειν τὸν Σαραπίωνα σὺν 
[ἐκ]γόνοις καὶ τοῖς πα[ρʼ α]ὐτοῦ μεταλημψομένοις 
[το]ῦ αὐτοῦ ἡμ[ίσο]υς μ[έ]ρους τοῦ οἰκειδίου καὶ 
[χρ]ηστηρίω[ν] π[άντω]ν καὶ ἐξ[ο]υσίαν ἔχειν διοι
[κεῖ]ν καὶ οἰκονομεῖν π[ε]ρὶ αὐτοῦ ᾧ ἐὰν αἱρῆ
[τα]ι τρόπῳ [ἀ]νεμπ[οδίστω]ς, καὶ μὴ ἐπελ[ε]ύ[σ]εσθαι τό[ν] 
[τε Μῶρον καὶ τὴ]ν Πενιέρ[ακα] μηδʼ ἄλλον ὑπὲ[ρ αὐ]
[τῶν μηδένα κατὰ μηδ]ένα τρόπον καὶ τ[ὸ προκείμ]ε
[νον ἥμισυ μέρος παρέξεσ]θαι καθαρὸν ἀπό τε 
[ἀπογραφῆς ἀνδρῶν] καὶ γεωργίας βασιλικῆς 
[καὶ οὐσιακῆς γῆς καὶ π]αντὸς εἴδους καὶ ὀφει
[λῆς πάσης δημοσίας τε καὶ] ἰδιωτικῆς καὶ ἀπὸ παν
[τὸς οὑτινοσοῦν ἄλλου].[ πά]ντα δὲ τὸν καθʼ ὁν
[δηποτοῦν τρόπον ἐπελ]ευσόμενον ἢ ἐνποι
[ησόμενον τοῦ μέρους χά]ριν ἀποστήσιν αὐτοὺς 
[παραχρῆμα τοῖς ἰδίοις] δαπανήμασι καθάπερ 
[ἐκ δίκης].[ περὶ δὲ τοῦ ταῦ]τα οὕτως ὀρθῶς καλῶς 
[γεγενῆσθαι ἐπερώτη]σεν ὁ ὠνούμενος, 
[ὡμολόγησαν οἱ ἀποδόμενοι].<gap/> 
<gap/>